Historijski muzej Bosne i Hercegovine
<s>Historijski muzej Bosne i Hercegovine, nekadašnji Muzej Revolucije, se nalazi u Sarajevu, Bosna i Hercegovina.</s>

<s>Istorija 
Današnji muzej osnovan je 1945. godine kao „Muzej narodnog oslobođenja“.</s><s>Od tada pa do 1950. godine, bio je smješten u prostorijama Etnografskog odjeljenja Zemaljskog muzeja Bosne i Hercegovine.</s><s>Iste godine ustanova mijenja ime u „Muzej narodne revolucije Bosne i Hercegovine“.</s><s>Godine 1956.</s><s>Muzej je smješten u sedam prostorija zgrade sarajevske Vijećnice.</s><s>Veći eksponati su bili smješteni u Željezničkoj radionici u Sarajevu.</s>

<s>Godine 1958. raspisan je konkurs za izgradnju „Muzeja revolucije“.</s><s>Prva nagrada je dodijeljena predstavnicima tadašnje Zagrebačke škole: Borisu Magašu, Edi Šmidihenu i Radovanu Horvatu.</s>

<s>Gradnja objekta je završena do 1963. godine.</s><s>Prva stalna postavka Muzeja svečano je otvorena za javnost na Dan ZAVNOBIH-a, 25. novembra 1966. godine.</s><s>Godine 1967. godine ustanova mijenja ime u „Muzej revolucije Bosne i Hercegovine“.</s>

<s>Tokom posljednjeg rata u BiH (period 1992 – 95) pričinjena je znatna materijalna šteta na objektu,  Osoblje Muzeja je nastavilo sa radom i uspjelo je spasiti od propadanja najveći dio zbirki.</s><s>U istom periodu organizirane su izložbe na drugim lokacijama.</s>

<s>Od 1993. godine, promijenjen je naziv u Historijski muzej Bosne i Hercegovine.</s><s>Od tada Muzej proširuje svoju djelatnost na historiju BiH od dolaska Slavena na Balkansko poluostrvo do danas.</s>

<s>Godine 1998., izvedeni su izvjesni radovi na popravci objekta.</s><s>Unutar velikog izložbenog prostora na spratu, u periodu 2002 – 2007. godina postavljena su djela Muzeja savremene umjetnosti u Sarajevu „Ars Aevi“.</s><s>U suterenu Muzeja je 2008. godine otvorena kafana „Tito“.</s>

<s>Aktivnosti 
Tokom svih godina postojanja i rada Muzej je organizovao 165 muzejskih izložbi i tri stalne muzejske postavke.</s>

<s>Do 1993. godine Muzej je bio fokusiran na antifašističku borbu tokom Drugog svjetskog rata.</s><s>Poseban vid izložbene aktivnosti Muzeja predstavljala je realizacija mreže muzejskih ustanova u Bosni i Hercegovini utvrđenih u Generalnoj koncepciji mreže muzeja NOR-a i revolucije u BiH iz 1971. godine.</s><s>Tadašnji Muzej revolucije BiH je kao organizovana muzejska ustanova na prostoru BiH pružao pomoć srodnim institucijama oko sakupljanja i sređivanja građe, utvrđivanja tematskih struktura i sličnim poslovima.</s>

<s>Današnji Historijski muzej BiH je jedini muzej koji tretira kompletnu istoriju Bosne i Hercegovine od Srednjeg vijeka do savremene i nezavisne Bosne i Hercegovine.</s>

<s>Trenutno su u Muzeju postavljene dvije stalne postavke Opkoljeno Sarajevo i Bosna i Hercegovina kroz stoljeća.</s>

<s>Zbirke 
Muzej je prikupio oko 400.000 muzejskih predmeta, raspoređenih u nekoliko zbirki, koje obrađuje, čuva i prezentuje javnosti priređujući stalne i povremene izložbe.</s>

<s>Zbirka arhivskog materijala
 Zbirka fotografija
 Zbirka trodimenzionalnih objekata
 Umjetnička zbirka
 Zbirka knjiga
 Zbirka dokumenata
 Zbirka istoričarke umjetnosti i umjetnice Marian Wenzel
 Zbirka Opkoljeno Sarajevo</s>

<s>Zgrada 
Zgrada muzeja, u arhitektonskom smislu, predstavlja jedan od najreprezentativnijih primjera stvaralaštva u duhu moderne u Bosni i Hercegovini i nekadašnjoj Jugoslaviji, koji je bio ukorak sa evropskim i svjetskim kretanjima početkom druge polovine XX vijeka.</s><s>Komisija za očuvanje nacionalnih spomenika, na sjednici održanoj od 6. do 8. novembra  2012. godine, donijela je odluku da se kompleks kuće proglasi za  nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović Dubravko Lovrenović,  Ljiljana Ševo (predsjedavajuća).</s>

<s>Zgrada se sastoji od suterena u čijem se nivou nalazi unutrašnji vrt, uzdignutog prizemlja i sprata.</s><s>Izgrađena je na kamenoj ploči dimenzija 70,00 x 44,20 m, ukupne površine unutrašnjih prostorija 1447,50 m2.</s>

<s>Na izdignutoj kamenoj ploči, postavljen je skeletni sistem sa 9 nosivih čeličnih stubova krstastog presjeka, koji dopuštaju jaki prepust na svim stranama.</s><s>Na stubove je oslonjen zatvoreni kubus u nivou sprata, kao vodeći oblikovni akcent.</s><s>Zgrada Muzeja revolucije je zapuštena i neodržavana.</s>

<s>Reference</s>

<s>Literatura 
 65 godina Historijskog muzeja Bosne i Hercegovine, Sarajevo, 2010.</s>

<s>Vanjske veze</s>

<s>Zvanični sajt Historijskog muzeja Bosne i Hercegovine
Nacionalni spomenici u Sarajevu
Muzeji u Sarajevu
Spomenici Narodnooslobodilačke borbe u Bosni i Hercegovini
Moderna arhitektura u Bosni i Hercegovini</s>

